Annullering af reserven vedrørende støtte til Tyrkiet under instrumentet til førtiltrædelsesbistand (IPA II), styrkelse af det europæiske naboskabsinstrument (ENI) og af den humanitære bistand til andre hasteaktioner samt ændring af stillingsfortegnelsen for Forvaltningsorganet for Innovation og Netværk (INEA) i forbindelse med WiFi4EU-initiativet

5. WiFi4eu-initiativet — Styrkelse af stillingsfortegnelsen for Forvaltningsorganet for Innovation og Netværk (INEA)

Ændringerne i oversigten over indtægter og udgifter efter sektion kan ses på EUR-Lex ( http://eur-lex.europa.eu/budget/www/index-da.htm ). En engelsk udgave af ændringerne i denne oversigt vedlægges til orientering som et budgetbilag.

forelægger Europa-Kommissionen hermed forslag til ændringsbudget nr. 5 til det almindelige budget for 2018 for Europa-Parlamentet og Rådet.

1.Indledning

Forslaget til ændringsbudget (FÆB) nr. 5 for 2018 har følgende formål:

-At annullere reserven vedrørende støtte til Tyrkiet (såvel forpligtelses- som betalingsbevillingerne) under instrumentet til førtiltrædelsesbistand (IPA II), da Europa-Parlamentets og Rådets betingelse for at frigøre den ikke er blevet opfyldt.

-At styrke det europæiske naboskabsinstrument (ENI) med forpligtelsesbevillinger til finansiering af yderligere aktioner relateret til migrationsruten over det centrale Middelhav og til at indfri dele af det tilsagn, der blev afgivet den 24.-25. april 2018 på konferencen om støtte til Syriens og regionens fremtid (Bruxelles II-konferencen).

-At styrke den humanitære bistand med betalingsbevillinger til at dække forfinansieringsbehovet som følge af de forstærkninger af forpligtelsesbevillinger, der blev vedtaget i slutningen af 2017, fra nødhjælpsreserven som led i overførslen ved årets udgang.

-At ændre stillingsfortegnelsen for Forvaltningsorganet for Innovation og Netværk (INEA) i forbindelse med WiFi4EU-initiativet.

Ændringsbudgettet er overordnet set budgetneutralt.

2. Annullering af reserven vedrørende støtte til Tyrkiet under instrumentet til førtiltrædelsesbistand (IPA II)

Europa-Parlamentet og Rådet besluttede som led i budgetproceduren for 2018 at opføre en reserve på 70 mio. EUR i forpligtelsesbevillinger og 35 mio. EUR i betalingsbevillinger på budgetpost 22 02 03 01 Støtte til politiske reformer og gradvis tilpasning til den gældende EU-ret. Denne budgetpost dækker støtte til Tyrkiet under instrumentet til førtiltrædelsesbistand (IPA II).

Betingelsen for frigivelse af reserven lyder som følger: "(…) når Tyrkiet ifølge Kommissionens årsberetning gør målbare fremskridt på områderne retsstatsprincippet, demokrati, menneskerettigheder og pressefrihed".

Det fremgår helt entydigt af Kommissionens årsrapport om Tyrkiet, som blev offentliggjort den 17. april 2018, at der ikke er gjort målbare fremskridt, og at Tyrkiet snarere fortsætter med at bevæge sig væk fra Europa, navnlig på områder som retsstatsforhold, demokrati og menneskerettigheder. Den permanente undtagelsestilstand, der blev erklæret efter kupforsøget den 15. juli 2016, og de foranstaltninger, der er truffet i den forbindelse, har betydeligt indskrænket de borgerlige og politiske rettigheder, herunder ytringsfriheden og forsamlingsfriheden. Retssystemets uafhængighed og retten til en retfærdig rettergang er blevet væsentligt undergravet, mens civilsamfundet har oplevet et stigende pres. Siden indførelsen af undtagelsestilstanden er over 150 000 personer blevet tilbageholdt, herunder mere end 150 journalister.

Siden offentliggørelsen af årsrapporten har der ikke været nogen tegn på, at denne tendens er ved at vende.

Europa-Parlamentets og Rådets betingelse er således ikke blevet opfyldt, og det foreslås derfor fuldstændig at annullere de pågældende beløb i reserven (såvel forpligtelses- som betalingsbevillingerne) samt de dertil hørende budgetanmærkninger og i stedet at forøge det europæiske naboskabsinstrument (ENI) og den humanitære bistand.





i EUR Budgetpost Betegnelse Forpligtelsesbevillinger Betalingsbevillinger 40 02 41 Opdelte bevillinger (Reserve under budgetpost 22 02 03 01 — Instrumentet til førtiltrædelsesbistand — Støtte til Tyrkiet til politiske reformer og gradvis tilpasning til den gældende EU-ret) -70 000 000 -35 000 000 I alt -70 000 000 -35 000 000

3. Styrkelse af det europæiske naboskabsinstrument (ENI) i forpligtelsesbevillinger

Kommissionen foreslår at styrke det europæiske naboskabsinstrument (ENI) med 70 mio. EUR i forpligtelsesbevillinger til finansiering af yderligere hasteaktioner relateret til migrationsruten over det centrale Middelhav og til at indfri dele af det tilsagn, der blev afgivet den 24.-25. april 2018 på konferencen om støtte til Syriens og regionens fremtid (Bruxelles II-konferencen). Med henblik herpå vil der blive kanaliseret midler over i Nordafrika-delen af EU's trustfond for Afrika og i Madadtrustfonden (til Syrien).

Der vil blive overført 28 mio. EUR til Nordafrika-delen under Nødtrustfonden for Afrika med henblik på at lukke det konstaterede finansieringsgab på 225 mio EUR i 2018-2019, som blev bekræftet i de to seneste statusrapporter om gennemførelsen af den europæiske dagsorden for migration. Hvad angår Libyen vil den yderligere finansiering primært gå til frivillig tilbagevenden for sårbare strandede migranter. Samtidig, og til trods for den generelle nedgang i antallet af ulovlige grænsepassager i 2018, stiger antallet af bevægelser fra Marokko og Tunesien til Europa, hvilket kræver fornyet støtte til håndteringen af de underliggende årsager til irregulær migration i Tunesien og en effektiv gennemførelse af Marokkos integrationsstrategi.